**Supplement til Den nordfynske arbejdstidsforståelse 2.0**

**Tilstedeværelse, ikke matrikelbestemt**

Udgangspunktet for lærernes arbejdstid er, at der er fuld tilstedeværelse på arbejdspladsen i arbejdstiden med en netto årsnorm på 1.680 timer for en fuldtidsansat.

Dog kan den enkelte lærer efter eget ønske henlægge op til +/- 5 timer udenfor arbejdsstedet.

Der arbejdes i Nordfyns kommune i en samarbejdende skole, og derfor er det indenfor rammerne af et samarbejdsfelt at den øgede fleksibilitet udmøntes. Lærerne får hermed mulighed for +/- 5 timers fleksibilitet, som kan udmøntes i den individuelle tid til forberedelse og efterbehandling af undervisningen.

Den forlagte tjeneste • kan ikke udløse tillæg jf. Lov 409 §§ 11, 12 og 13

 • skal være forenelig med samarbejdsforpligtelsen

 • kan kun dække forberedelses- og efterbehandlingsopgaven

 • skal være forenelig med skolens drift

Lokale retningslinjer for skolens håndtering af den fleksible arbejdstid, drøftes i MED-systemet.

For medarbejdere med nedsat arbejdstid gælder, at deres arbejdstid placeres på en sådan måde, at det imødekommer skolens behov, og at beslutning om den endelige placering af den enkelte medarbejders arbejdstid træffes af lederen, efter en forudgående drøftelse mellem leder og lærer.